9. Projektforslag fra [adresse] for etablering af 1,5 MW varmepumpe (Åben)
Tidl. politisk behandling TM-U 10.10.19, pkt. 63
Forventet sagsgang
TM-U
Lovgrundlag
Varmeforsyningsloven, Projektbekendtgørelsen
SAGENS INDHOLD
Teknik- og Miljøudvalget skal i denne sag tage stilling til et projektforslag fra [adresse], der 
ønsker at etablere en 1,5 MW elektrisk varmepumpe med varmeoptag fra udeluften. Varmepumpen 
installeres i en ny varmecentral, som ønskes placeret ved [adresse], nordøst for [adresse] – se bilag 1 i 
vedlagte projektforslag.
[adresse] varmeproduktion er i dag udelukkende baseret på naturgas, da værket ikke 
længere modtager overskudsvarme fra OL Biogas ApS. Med et 1,5 MW varmepumpeanlæg kan 
produktionen af varme fra naturgasmotor og -kedel reduceres med knap 7.300 MWh/år. 
Varmepumpeanlægget forventes dermed at kunne dække ca. 91 % af værkets årlige varmeproduktion.
Teknik- og Miljøudvalget godkendte i 2019 et tilsvarende projektforslag fra [adresse], men 
pga. uventede og markant forøgede investeringsomkostninger er projektet endnu ikke blevet realiseret. 
Teknik og Miljø har derfor anmodet værket om at indsende et revideret projektforslag for at dokumentere, 
at projektet fortsat er både samfunds- og selskabsøkonomisk fordelagtigt at gennemføre. 
Med den seneste revision af projektbekendtgørelsen kan Byrådet nu vælge at se bort fra 
referencescenarier, der baserer sig på mere end 50 % fossile brændsler. [adresse] har 
anmodet Favrskov Kommune om at gøre brug af denne mulighed, og det reviderede projektforslag 
indeholder derfor ikke et referencescenarie med fortsat brug af naturgas (som i det oprindelige 
projektforslag). I den samfundsøkonomiske analyse sammenholdes varmepumpeprojektet i stedet med 
etablering af et kombineret anlæg med varmepumpe og træpillekedel som det reelle alternativ til projektet.
VURDERING
På baggrund af oplysningerne i projektforslaget vurderer Teknik og Miljø, at projektet både er 
samfundsøkonomisk og miljømæssigt fordelagtigt. 
Gennemførelsen af projektet er også i overensstemmelse med Favrskov Kommunes strategiske 
varmeplan, der bl.a. skal sikre, at varmeforsyningen i kommunen fremadrettet baseres på størst mulig 
anvendelse af vedvarende energi.
Varmepumpeprojektet medfører en samlet investering på 20,5 mio. kr. for [adresse] og 
set i forhold til det alternative scenarie, vil gennemførelsen af projektet medføre:

en samfundsøkonomisk fordel på 7,2 mio. kr. set over 20 år

et selskabsøkonomisk overskud for Laurbjerg Kraftvarmeværk på 13 mio. kr. set over 20 år 

en årlig besparelse pr. standardforbruger på ca. 2.300 kr. inkl. moms  
Sagsnr. EMN-2020-30515
DokID: 2434404
Sagsbehandler lvso
Teknik- og Miljøudvalget
12-08-2021 08:00
Det samlede projekt vil medføre en reduktion af CO2-udledningen over 20 år på i alt 679 tons CO2-
ækvivalenter, svarende til ca. 12 %. Set i forhold til fortsat varmeproduktion baseret på naturgas, vil 
projektet medføre en reduktion på knap 87 % af den nuværende CO2-udledning fra [adresse] 
Kraftvarmeværk.
Det samlede varmepumpeanlæg blev i 2020 screenet efter miljøvurderingsloven, hvor der blev truffet 
afgørelse efter lovens § 21 om ikke-miljøvurderingspligt. Det reviderede projekt indeholder ikke væsentlige 
ændringer og medfører derfor ikke krav om en ny screening.
Teknik og Miljø vurderer heller ikke, at projektet kræver udarbejdelse af et tillæg til varmeværkets gældende 
miljøgodkendelse, da varmepumpen ikke etableres på værkets nuværende grund, og da der ikke foretages 
ændringer af værkets eksisterende anlæg.
[adresse] er selv ansvarlig for at indhente eventuelle øvrige nødvendige tilladelser, 
herunder landzone- og byggetilladelse, til brug for realiseringen af projektet.  
[adresse] godkendelse af projektforslaget er betinget af, at [adresse] ejer og 
har tinglyst adkomst til matr.nr. 5ck, [adresse], [adresse].
ØKONOMI
Byrådet meddelte i 2019 en kommunegaranti på 13,2 mio. kr. til projektet. Med det reviderede projektforslag 
forventer [adresse] at søge om en udvidelse af denne garanti med 7,3 mio. kr., så den 
samlede investering på 20,5 mio. kr. kan finansieres via optagelse af lån ved Kommunekredit, hvoraf der 
skal betales en løbende garantiprovision til kommunen hvert år af restgælden på lånet.  Kommunegarantien 
er en forudsætning for projektets gennemførelse og der vil blive fremsendt særskilt ansøgning om 
kommunegaranti til behandling i Byrådet.
INDDRAGELSE
Projektforslaget har været sendt i høring ved gasselskabet Evida og elselskabet N1, der begge har meddelt, 
at de ikke har bemærkninger til projektforslaget.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At [adresse] reviderede projektforslag for etablering af en 1,5 MW elektrisk 
varmepumpe godkendes.
BESLUTNING
Teknik- og Miljøudvalget, 12. august 2021
Fraværende: Jim Jørgensen
Godkendt.
Bilag
1.
Projektforslag fra [adresse] for etablering af 1,5 MW elektrisk varmepumpe 
(2441035)
